ནམ་རྒྱུན་སློབ་ཆུང་ཁག་ཏུ་དགེ་རྒན་གྱིས་སློབ་ཚན་འཁྲིད་སྐབས་མང་ཆེ་བས་སློབ་ཚན་གྱི་ནང་དོན་མགྱོགས་ཙམ་ཁྲིད་ཚར་ན་སྙམ་པ་ལས་སློབ་མས་ཤེས་ཡོད་པ་ལ་བསམ་བློ་གཏོང་མཁན་ཉུང་ཉུང་རེད།མ་གཞི་བསླབ་ཚན་གསར་པའི་འཁྲིད་ཐབས་ཁྱབ་གདལ་དུ་ཕྱིན་ཡོད་ཀྱང་སློབ་ཚན་སྐར་མ་བཞི་བཅུ་དེ་མང་ཆེ་བ་དགེ་རྒན་གཙོ་བོ་ཡིན་པས་དགེ་རྒན་ནས་བཤད་ཀྱང་སློབ་མས་ཉན་ཀྱང་དེས་སློབ་མར་བསམ་བློ་གཏོང་བའི་དུས་ཚོད་དང་བསམ་ཚུལ་བརྗོད་པའི་གོ་སྐབས་མེད་དུས་བསླབ་ཚན་གསར་བའི་ནང་གི་དགེ་རྒན་ནི་བྱེད་སྒོ་སྒྲིག་འཛུགས་བྱེད་མཁན་དང་སློབ་མ་ནི་སློབ་ཁང་སློབ་ཁྲིད་ཀྱི་གཙོ་གཞི་ཡིན་ཞེས་བརྗོད་ན་ག་ལ་འགྲིག